**Luigi Pezzuto** (født 30. april 1946 i Squinzano i provinsen Lecce i Italia) er en italiensk katolsk prelat og titulærerkebiskop som var diplomat og nuntius for Den hellige stol i land på tre kontinenter.

Liv og virke
------------

### Prest

25. september 1971 mottok Luigi Pezzuto prestevielsen for erkebispedømmet Lecce. Han tok doktorgrad i katolsk teologi.

1. april 1978 gikk Luigi Pezzuto inn i Den hellige stols diplomatiske tjeneste. Han tjenestegjorde ved de apostoliske nuntiaturer til Ghana, Paraguay, Papua Ny-Guinea, Brasil, Senegal, Rwanda og Portugal. Luigi Pezzuto ble *chargé d'affaires* ved nuntiuret til Republikken Kongo og til Gabon den 18. oktober 1995.

### Titulærerkebiskop, nuntius til Republikken Kongo og til Gabon

Den 7. desember 1996 utnevnte pave Johannes Paul II ham til titulærerkebiskop av *Turris in Proconsulari* og utnevnte ham til apostolisk nuntius til Republikken Kongo og Gabon. Paven bispeviet ham personlig den 6. januar 1997; medkonsekratorer var kurieerkebiskopene Giovanni Battista Re, og Miroslav Marusyn. 

### Nuntius til Tanzania

Den 22. mai 1999 utnevnte pave Johannes Paul II ham til apostolisk nuntius til Tanzania.

### Nuntius til El Salvador og Belize

Luigi Pezzuto ble utnevnt til apostolisk nuntius til El Salvador den 2. april 2005. Den 7. mai 2005 utnevnte pave Benedikt XVI ham i tillegg til nuntius til Belize.

I april 2009 støttet han erkebiskopen av San Salvador, José Luis Escobar Alas, som trykket på partiet *Frente Farabundo Martí para la Liberación Nacional* (FMLF) for å støtte den grunnlovsendring som var foreslått av sentrum og høyre-partiene om å forby ekteskap mellom homofile. Som et resultat av den katolske kirkes inngripen i de siste dagene av den lovgivende sesjonen, forsikret FMLF, som inntil noen dager før fant teksten til endringsforslaget diskriminerende og var tilbøyelig til å avvise den, at forslaget ville få det fornødne flertall i parlamentet. Etter dette organiserte LHBT-aktivister, som motstandere av loven, den 28. april en demonstrasjon som erklærte at katolikker ikke representerte hele landet og at tiltaket derfor undergravde statens sekulære natur. Monsignor Pezzuto avviste kritikken, og hevdet at endringen styrket ekteskapets og familiens rettssillig og derfor ikke gav næring til sosial diskriminering.

### Nuntius til Bosnia-Hercegovina og Montenegro

Den 17. november 2012 ble han utnevnt til apostolisk nuntius i Bosnia-Hercegovina og til Montenegro.

### Nuntius til Monaco

Den 16. januar 2016 utnevnte pave Frans ham også til apostolisk nuntius i Monaco. Med utnevnelsen av hans etterfølger Antonio Arcari, ble hans stilling som nuntius i Monaco avsluttet 25. mai 2019.

Den 31. august 2021 innvilget pave Frans hans alderbetingede avskjedssøknad.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (16235-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Henry Benedict Mary Clement Stuart of York (1725-1807) \*1758
* Pave Leo XII (1760-1829) \*1794
* Kardinal Chiarissimo Falconieri Mellini (1794-1859) \*1826
* Kardinal Camillo di Pietro (1806-1884) \*1839
* Kardinal Mieczyslaw Halka Ledóchowski (1822-1902) \*1861
* Kardinal Jan Puzyna z Kosielsko (1842-1911) \*1886
* Erkebiskop Józef Bilczewski (1860-1923) \*1901
* Erkebiskop Bolesław Twardowski (1864-1944) \*1919
* Erkebiskop Eugeniusz Baziak (1890-1962) \*1933
* Pave Johannes Paul II (1920-2005) \*1958
* Biskop *Luigi Pezzuto* (1946- ) \*1997

Referanser
----------

1. ↑  *Nomina del Nunzio Apostolico in El Salvador*, in: Presseamt des Heiligen Stuhls: *Tägliches Bulletin* vom 2. April 2005.
2. ↑  *Nomina del Nunzio Apostolico nel Belize*, in: Presseamt des Heiligen Stuhls: *Tägliches Bulletin* vom 7. Mai 2005.
3. ↑  *Nomina del Nunzio Apostolico in Bosnia ed Erzegovina e in Montenegro*, in: Presseamt des Heiligen Stuhls: *Tägliches Bulletin* vom 17. November 2012.
4. ↑  «Nomina del Nunzio Apostolico nel Principato di Monaco». *Tägliches Bulletin* **(italiensk)**. Presseamt des Heiligen Stuhls. 16. januar 2016. Besøkt 16. januar 2016.
5. ↑  *Nomina del Nunzio Apostolico in Bosnia ed Erzegovina e in Montenegro*, in: Presseamt des Heiligen Stuhls: *Tägliches Bulletin* 17. november 2012.
6. ↑  «Rinuncia del Nunzio Apostolico in Bosnia ed Erzegovina e in Montenegro». *Tägliches Bulletin* **(italiensk)**. Presseamt des Heiligen Stuhls. 31. august 2021. Besøkt 31. august 2021.
7. ↑  catholic-hierarchy.org pezzuto, lest 1. desember 2021

|  |  |
| --- | --- |
| Oppslagsverk/autoritetsdata | Catholic-Hierarchy
 |